Έντονη κριτική δέχεται ο υπουργός Ανάπτυξης, Άδωνις Γεωργιάδης, για το διορισμό του συνεργάτη του Γιάννη Θεοδωράτου στο πολιτικό του γραφείο ως μετακλητού με μισθό υπαλλήλου Πανεπιστημιακής Εκπαίδευσης αν και είναι απόφοιτος Λυκείου.

Ο ίδιος επιχείρησε να απαντήσει μέσω twitter αναφέροντας:

«Ο διευθυντής ενός υπουργικού γραφείου δεν κρίνεται απο τα τυπικά του προσόντα, αλλά από την εμπιστοσύνη που του έχει ο υπουργός» είπε συγκεκριμένα α ο Άδωνις Γεωργιάδης σε χρήστρια που διαμαρτυρήθηκε για έλλειψη αριστείας, προσθέτοντας μάλιστα: «Ο συγκεκριμένος είναι σαν να έχει 10 πτυχία για όσους γνωρίζουν.»

Με συγχωρείτε αλλά κάνετε λάθος! Ο Διευθυντής ενός Υπουργικού γραφείου δεν κρίνεται από τα τυπικά του προσόντα αλλά από την εμπιστοσύνη που του έχει ο Υπουργός. Και ο Υπουργός κρίνεται συνολικά από το αποτέλεσμα του. Ο συγκεκριμένος είναι σαν να έχει 10 πτυχία για όσους γνωρίζουν — Άδωνις Γεωργιάδης (@AdonisGeorgiadi) August 10, 2019



Κάλεσε μάλιστα όσους αμφισβητούν την επάρκεια του συνεργάτη του να δουν μία από τις εκπομπές του “Με το κλειδί της ιστορίας”. Αξίζει να σημειωθεί ότι σε αυτές ο Γιάννης Θεοδωράτος κατά καιρούς υποστήριζε ότι έρχονται οι “λαθρομετανάστες” και φεύγουν οι Ελληνες.

Στο ζήτημα παρενέβη προκειμένου υπερασπιστεί τον υπουργό Ανάπτυξης και ο βουλευτής της ΝΔ, Γιάννης Λοβέρδος, ο οποίος έσπευσε να υπενθυμίσει πως ούτε… ο Μπιλ Γκέιτς έχει πτυχίο.